**Zápisnica č. 01/2018**

z Výkonného výboru Slovenskej kanoistiky – sekcie hladkých vôd

konaného dňa 12.2.2018 v Bratislave

***Prítomní:*** Robert Petriska, Martin Zgančík, Ľubomír Nebeský, Ladislav Belovič

***Ospravedlnený:*** Andrej Wiebauer, Marian Tesárik

***Prizvaní:*** Boris Bergendi, Filip Petrla

Predseda SK – sekcie hladkých vôd Robert Petriska privítal členov výkonného výboru (VV) otvoril zasadnutie s nižšie uvedeným programom.

**Program:**

1. kontrola úloh
2. správy komisií, predloženie plánu práce na rok 2018
3. juniori – návrh NK 2018
4. rôzne

**1. Kontrola úloh**

Vytvorenie Trénerskej komisie, odborná metodicko-trénerská komisia športu. Vytvorenie komisie s náplňou a jej zloženie predloží p. Petriska. Úloha trvá.

 Z: p. Petriska

 T: marec 2018

Elektronické denníky – dotlačenie tréningových denníkov na sezónu 2018. Úloha trvá.

 Z: p. Petrla

 T: marec 2018

Maratón – návrh NK 2018

Nominačné kritériá budú predložené na nasledujúcom VV.

1. **Správy komisií**

***Predloženie plánu práce komisií***

Všetky komisie predložia plán práce na rok 2018 na nasledujúcom stretnutí VV v marci 2018. Úloha trvá.

**3. Juniori – návrh NK 2018**

Návrh NK juniorov sa prekladá na nasledujúce zasadnutie VV SHV.

**4. Rôzne**

P. Bergendi informoval o:

* Vyhlásení ankety najlepšieho kanoistu roka 2017 v Hoteli Gate One, Bratislava, prvýkrát bolo vyhlásenie spojené so slalomom, vydarené podujatie s moderátorom z rádia Anténa Rock prebehlo bez problémov, dobrá mediálna odozva
* Vyhlásenie Slovenského pohára spojené s galavečerom sa bude konať dňa 23.2.2018 o 18,00 h v Technopole, Bratislava, prebieha príprava
* Zakončení a predložení projektových dokumentov Národného centra kanoistiky - Zemníka pre územné rozhodnutie na dotknuté subjekty,
* Žiadosti klubu Kajak & kanoe klub Komárno o príspevok na kúpu klubového mikrobusu. VV skonštatoval, že na kluby môžu byť pridelené financie len na bežné výdavky, nie na kapitálové. Tiež, že nákup auta pre klub nie je v súlade s účelom použitia štátnych prostriedkov.
* Plánovaných zasadnutiach Slovenskej kanoistiky:

19.2.2018 sa uskutoční stretnutie Dotačnej komisie SHV

24.3.2018 je naplánované Valné zhromaždenie SHV a SZRK

13.-15.3.2018 prezídium Slovenskej kanoistiky

posledný marcový týždeň – Konferencia Slovenskej kanoistiky

* Predložil VV SHV návrh na Usmernenie pre príspevok organizátorom pretekov zaradených do kalendára Slovenskej kanoistiky – sekcie hladkých vôd v roku 2018.

VV SHV návrh po diskusii schválil:

Hlasovanie:

Za: 4, proti: 0, zdržal sa hlasovania: 0, ospravedlnení: 2

* 15.2.2018 bude zaslané na Ministerstvo školstva SR vyúčtovanie čerpania finančných prostriedkov za rok 2017;
* Príprava web stránky Slovenskej kanoistiky je vo finálnej fáze

P. Zgančík predložil VV SHV návrh Klubu rýchlostnej kanoistiky Nováky na usporiadanie pretekov Majstrovstvá Slovenska – dlhé trate v hocijakom dostupnom termíne za 50% príspevku, ktorý bol plánovaný na Majstrovstvá Slovenska na dlhé trate na rok 2018.

Návrh bude prerokovaný na ŠTK.

Nasledujúci výkonný výbor sa bude konať dňa 12.3.2018.

V Bratislave, dňa 12.2.2018

Zapísal: M. Czaniková Overil: Martin Zgančík